Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, bizitzeko gutxieneko diru-sarrera ezarri zenetik Nafarroak ustez izan duen aurrezki garbiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Nafarroako Gobernuaren ustez zenbatekoa da Nafarroan sortutako aurrezki garbia, bizitzeko gu­txieneko diru-sarrera abian jarri zenez geroztik, errenta bermatuaren jasotzaileei legokiekeen diru-kopuruaren parte bat Estatuak ordaintzearen ondorioz eta kontuan hartuz Hitzarmen Ekonomikoaren araberako ekarpena, dagokion zatian, Espainiako prestazio orokorraren guztizko kostua ordaintzera bideratua? Informazioa hilez hil zehaztuta jaso nahi dugu.

Iruñean, 2021eko abuztuaren 31n

Foru parlamentaria: Marta Álvarez Alonso